
jYlorbosa  haec  affectio , 


cancer  vocata ,  a  primis  jam  jam 


temporibus  satis  cognita  ,  magna  fuit  medicorum  crux 


neque  nostris  temporibus  cruciare  desiit  medicos.  Quod 
aperte  demonstrant  diversissima  medendi  studia,  eorumque 
eventus.  Omnes  paene,  qui  de  cancro  conscripserunt,  aliam 
quoque  medendi  methodum  proposuerunt ,  exemplisque 
comprobaverunt,  quibus  factum  est,  ut  methodus  ab  altero 
comprobata  ab  altero  rejecta  sit.  Quare  Heister  haud  inepte 
huuc  morbum  dixit  opprobrium  medicinae.  At  hoc  cogno¬ 
mine  non  abhorreamus  necesse  est,  sed  omnem  potius  nave¬ 
mus  operam,  ut  veram  hujus  morbi  indolem  exquiramus,  quo 
tandem  fmes  huic  malo  horribili  imponere  et  optimum 
curationis  eventum  rite  polliceri  possimus. 

Uberrimam  discrepandi  occasionem  tam  quoad  diagno¬ 
sin  ,  quam  quoad  therapiam ,  nobis  offert  cancer  mamma¬ 
rum,  de  quo  tantum  in  hac  mea  dissertatiuncula  disseram, 
Neque  miror  tantas  scriptorum  exortas  esse  discrepationes, 
quum  plurimi,  qui  cancrum  mammae  occultum  sive  reme- 


diis  pharmaceuticis  ,  sive  chirurgicis  radicitus  sanavisse 
contendunt,  adhibitam  medendi  methodum ,  prosperumque 
ejus  exitum  palam  faciunt,  minime  vero  accuratiorem  ejus 
diagnosin*  Quare  haud  immerito  de  vera  illius  tumoris 
indole  cancrosa  maxime  dubitamus  et  tumorem ,  saepius 
glandulam  induratam  fuisse ,  quam  scirrhum  verum,  opi¬ 
namur;  praecipue  si  remedia  resolventia  scirrhum  sanasse 
dicuntur.  Qua  de  causa  maxime  est  necesse,  ut  accuratissi¬ 
mam,  quam  fieri  possit,  nobis  paremus  hujus  morbi  cogni¬ 
tionem,  neque  solum  quoad  indolem,  sed  potius  quoad 
diagnosin  et  therapiam.  Quare  ex  magno  rerum  medicarum 
thesauro,  hanc,  ut  conscribam,  materiam  elegi,  quamvis 
rem  sane  arduam,  viribusque  meis  longe  superiorem  suscepi. 
At  colligendo,  quae  potero,  et  collecta  accuratius  perscru¬ 
tando,  spero  fore,  ut  aliquam  haec  mea  dissertatiuncula 


praebeat  utilitalem. 


Denominatio  morbi. 

Necesse  mihi  videtur,  ut  certo  quodam  totius  morbi  cognomine  utamur, 
si  de  omni  morbo  disseramus  neque,  uti  saepius  factum  sit,  primum  sta¬ 
dium  denominemus  scirrhum  ceteraque  stadia  cancrum .  Cancri  vocabu¬ 
lum,  teste  Celso,  Romani  scriptores  usurparunt,  pro  eo  morbo,  quem 
Graeci  gangraenam  sive  sphacelum  appellarunt;  carcinoma  vero  ipsis 
dictum  fuisse,  quod  nos  vulgo  cancrum  appellamus.  Quum  vero  non 
solum  cancer  ipse  s.  carcinoma  ,  sed  etiam  ejus  prodromi  ad  morbum 
pertineant,  hac  in  dissertatiuncula  mea  cognomine  cancri  utar,  si  de 
omni  morbo  disseram. 

Similitudinem  cognominis  morbi  cum  animali  ejusdem  nominis  mente 
comprehendere  nequeo,  quum  morbi  phaenomena  dissimilia  magis,  quam 
similia  videntur,  nisi  forte  Galeni  et  Aeginetae  explicationes  sequar. 
Galenus  z)  refert :  uti  animal  utrimque  pedes  porrigit,  sic  et  venae  vici¬ 
nae,  atro  sanguine  turgentes  undique  ex  carcinomate  exeunt.  Aegineta 
similitudinis  deduxit  rationem ,  quod  carcinoma  pertinacissime  adhaereat 
partibus,  quas  occupat,  uti  cancer  animal  chelis  suis  prehensam  praedam 
firmissime  teneat.  Nihil  vero  refert,  utrum  morbus  similia  aut  dissimilia 
praebeat  phaenomena,  an  non.  Gognomen  illud,  quo  utimur  ad  designan¬ 
dum  hunc  morbum,  omnibus  satis  notum,  et  vetustate  sanctiatum  quasi 
est,  ut  vix  ullius  sit  pretii,  novum  hujus  morbi  cognomen  corominiscare. 
Neque  mihi  in  mentem  venit  alia  morbi  denominatio,  ab  hoc  vel  illo,  qui 
de  cancro  conscripsit,  proposita. 

Multo  similior  videtur  hic  morbus  plantis  parasitis  aut  pseudoproductfo- 
nibus;  cancer  enim,  loco  cuidam  insidens,  radices  in  partes  vicinas  agit 
et  illaesas  partes  vitiatis  addendo  magis  magisque  increscit  et  novis  radi¬ 
cibus  novum  parat  hujus  mali  focum.  Quae  satis  apparent  ex  dissectionibus 
anatomicis  mammarum,  cancro  afFectarum. 


i)  Method.  med.  II.  c.  12. 

At  saris  est  de  denominatione  totius  morbi,  quare  ad  unius  cujusque  stadii 
denominationem  transeam,  quorum  tna  probo.  Primum  cancri  stadium 
scirri uis,  secundum  cancer  occultus  et  tertium  cancer  apertus  s.  carcinoma 
vocatur. 

Primi  stadii  cognomen  —  scirrhus ,  a  vocabulo  Graeco  enippog ,  cc,  cv 
derivatur,  quod  idem  est  cum  vuipcg,  quo  veteres  utebantur  pro  Xxtvttt], 
designante  1)  argillam  quandam  albam,  gypso  similem,  quae  aeri  exposita 
magis  magisque  indurescit  2)  lapillos,  qui  in  asciandis  saxis  abscindeban¬ 
tur.  Plutarch  fixpfictpog  adaequat  Xurvinj.  'Znippog  ergo  designabat  corpus 
quoddam,  duritie  lapidea  praeditum.  Antiquissimis  temporibus  hoc  voca¬ 
bulo  usi  sunt  medici  ad  designandum  viscerum  indurationes  e.  g.  hepatis, 
lienis,  uteri  etc.  Hippocrates  enim  de  mulierum  morbis  disserens  Lib.  If. 
c.  38,  uterum  scirrhescere  monuit,  ubi  vocabulo  c jKippwdrjvou  usus  est,  et 
ibidem  c.  41.  cancrum  ex  scirrho  uteri  metuendum  esse,  scripsit.  Aptis¬ 
simum  ergo  hujus  stadii  cognomen  :  scirrhus  videtur.  Est  enim  praestan- 
tissimum  stadii  primi  symptoma,  peculiaris  haec  durities,  quam  P.  Frank  r) 
dicit  lapideam,  melius  vero  eburnea  dici  potest.  JNam  maxime  est  pecu¬ 
liaris,  ut  nemo  unquam  erraturus  sit,  cui  semel  tantum  contrectandi  occasio 
oblata  fuit.*  Aretaeus  primus  fuisse  videtur,  qui  scirrhi  cognomen 
glandulis  induratis  tribuit.  Boerhave 1 2  3)  et  alii,  eum  secuti,  scirrhuin 
dicunt  finem  quartum  abeuntis  inflammationis.  Quibus  factum  est,  ut 
tot  tantique  de  hoc  morbo  errores,  neque  nostris  temporibus  omnino 
exstincti,  regnaverint. 

Cognomina:  scirrhoma,  scirrhosis  illis  tantum  tribuenda  sunt  tumori¬ 
bus,  similem  ac  scirrhus  duritiem  praebentibus,  omni  vero  pronitate  in 
carrinoma  abeundi  carentibus,  quae  v.  Swieten  vocari  mavult  tumores 
scirrhoides,  accuratioris  distinctionis  causa. 

Secundi  stadii  cognomen  minime  tam  convenit  symptomati  praes  tan¬ 
tissimo.  Cancri  enim  occulti  symptoma  est  tumor  celerius  increscens,  et 
sensilitas  ejus  rediens.  Praeterea  hoc  cognomine  inducimus  ad  opinionem, 

1)  Epir.  de  cur.  bom.  morb.  VI.  3. 

2)  de  morb.  diulurn.  I.it.  I.  c,  8  et  14. 

5)  v.  Swieten  ComiD.  ia  Boerbave  Apborisien.  I,  393, 

ut  abscessum  commeat  tumor;  cui  redarguunt  dissectiones  anatomicae 
probantes,  ut  tumoris  cava,  ichore  impleta  tunc  demum  reperiantur,  si 
cancer  occultus  prope  absit  ab  aperto  cancro.  Quare  alii  aliud  propo¬ 
suerunt  hujus  stadii  cognomen  e.  g.  Platner  et  Junker.  Ilie  cancrum 
occultum  dicit  scirrhum  malignum  cfr.  Instit.  chirurg.  §.  264.  et  hic  scir- 
rhum  sanguineum  cfr.  Conspect.  chirurg.  pag.  137. 

Tertio  hujus  morbi  stadio  optime  convenit  cognomen  cancri  aperti 
s.  carcinomatis.  Carcinoma  enim  apud  Galenum,  Calsum  et  alios  designa¬ 
bat  omne  ulcus  maxime  malignum  et  atrocissimum.  Cognomen  vero  ulceris 
carcinomatosi  satis  ineptum  videtur.  Omne  ulcus  inveteratum  et  neglectum 
deterrimam  quidem  praebet  speciem  et  plura  prae  se  fert  carcinomatis 
symptomata;  nunquam  tamen  carcinoma  ipsum  constituet.  Cancer  enim  est 

malum  specificum  et  symptomata  praebet  specifica,  quibus  ab  aliis  differt 
ulceribus. 

Definitio  et  indoles  cancri. 

Accurata  hujus  morbi  definitio  summi  recte  est  momenti,  at  etiam  tot 
tantisque  difficultatibus  impedita,  ut  vix  ulla  proditura  sit,  quae  erratorum 
coarguere  non  possit.  Vera  enim  cancri  indoles,  nobis  maxime  est  incognita 
et  in  posterum  incognita  permanebit,  nisi  ineo  conveniamus,  ut  certo  quo¬ 
dam  totius  morbi  cognomine  utamur,  neque  scirrhi  et  cancri  vocabulo 
promiscue  insignemus  morbum,  si  de  morbo  generatim  loquamur.  Alii 
enim  vocabulo  scirrhi  primum  et  secundum  hujus  morbi  stadium  significant; 
alii  scirrhum  dicunt  cancrum  occultum  ;  alii  cancrum  dicunt  secundum  et 
tertium  stadium  et  scirrhum  designant  tumorem  durum  indolentem,  saepius 
in  cancrum  degenerantem.  Quamdiu  de  variis  uniusejusdemque  morbi 
stadiis,  tanquam  de  variis  loquimur  morbis,  tamdiu  vera  morbi  indoles 
minus  erit  perspicua  et  ejus  medela  incerta  permanebit.  JNegari  quidem 
non  potest,  ut  unius  alteriusve  stadii  symptomata  magnam  praebeant 
diversitatem;  parum  vero  refert,  si  morbus  quidam  in  variis  suis  stadiis 
tam  varia  habeat  phaenomena  ,  quae  omnia  inter  se  conveniunt,  ut  ad 
eundem  pertineant  morbum.  Scirrhus,  primum  hujus  morbi  initium,  alia 
prae  se  fert  symptomata,  quae  cancer  occultus,  qui  morbi  provectioris 


* 

signiiicat  stadium;  et  cancer  occultus  alia,  quae  cancer  apertus,  illud 
designans  morbi  stadium,  inde  a  primo  ulceris  initio  usque  ad  summum 

eius  fastidium,  .  . 

Omnium  de  cancro  scriptorum  definitiones  pervolventes,  saepius  inve¬ 
nimus  uniuscujusque  stadii  delineationem,  quam  totius  morbi  definitionem, 
nisi  huc  referre  velimus  sententiam :  cancri  indolem  in  humorum  stagna- 
tione  positam  esse.  Quam  prae  ceteris  explicare  studuit  Dupre  deLisle1 2), 
succum  lymphaticum  accusans  causae  morbi;  dicens:  L/humeur cancereuse 
poit  une  acrimonie,  qui  la  fait  diffdrer  de  toutes  les  autres  humeurs:  elle 
n’a  pourcause,  quela  seule  depravation  des  sues  lymphatiques ,  qui,  netant 
plus  presses,  ni  sollicites  par  1’action  des  vaisseaux,  s’arretent  et  obstruent 
les  glandes,  et  forment  des  tumeurs  squirreuses,  quon  peut  regarder  avec 
quehjue  fondement  comme  le  germe  du  Vice  cancereux.  Si  cancri  inge¬ 
nium  in  humorum  stagnatione  consistat,  non  intelligimus ,  cur  non  in 
omnibus  vitae  periodis  depravatio  cancri  observatur ,  sed  illa  tantum 
periodo,  ubi  totius  organismi  decrebilitas  exoriatur;  porro,  quibus  de 
causis  exoriatur  haec  stagnatio  perniciosa  in  glandulis  tantum  conglomeratis, 
quum  in  aliis  corporis  partibus  multo  minora  inveniantur  vasa;  praeterea 
cur  nulla  dissectio  anatomica  ullum  praebuerit  stagnationis  fastigium,  sed 
tantum  totius  glandulae  in  deterius  commutationem ,  quum  quaeque  humo¬ 
rum  circulatio  impedita  post  mortem  pateat.  E.  g.  si  in  arteriis  sit  impe¬ 
dita  circulatio,  alia  linguntur  vasa  sanguifera  solis  naturae  conaminibus, 
v.  g.  in  aneurismate  popliteae.  In  venis  exoriuntur  varices  et  in  vasis 
lymphaticis  tumores  lymphatici.  Sin  vero  humorum  stagnatio  adsit,  omni 
vasorum  commutatione  mechanica  carens ,  necesse  videtur,  ut  etiam  in  vasa 
majora  propagetur.  Quae  omnia  in  cancris  dissectis  frustra  indagantur. 

Alii  morbi  ingenium  consistere  putant  in  humorum,  in  cancro  stagnan¬ 
tium,  putrefactione  a). 

Melius  Peter  Frank.  Epit.  VI,  p.  182,  de  obstructionibus  agens,  refert: 
scirrhurn  esse,  partis  vivae  et  mollis,  ut  plurimum  glandulosae,  mortiiica- 


1)  Traite  sur  le  vice  cancereux  I.  cap.  IV.  Art.  i. 

2)  Peyrilhe  dias,  de  cancro  pag.  14  et  *c<|. 

tionem ,  ex  induratione  natam,  cum  pronitate  in  inflammationem,  sub  qua 
sensilitas  redit,  malignam,  exulceratione  cnm  fluxu  saniei  acerrimae  corro¬ 
dentis  terminandam.  Frank  vero  errorem  commisit,  quum  scirrhum  dicat : 
partis  vivae  et  mollis,  ut  plurimum  glandulosae  mortificatio;  semper  enim 
cancer  glandulam,  atque  quidem  conglomeratam  occupat. 

Melior  illorum  videtur  sententia,  qui  cancrum  exoriri  dicunt  ex  acri¬ 
monia  insuperabilis  et  deleteriae  indolis,  quae  nonnisi  ex  effectu  in  glandula 
conglomerata  manifesto  demum  agnoscitur  *).  Qui  effectus  non  inepte  in 
inflammatione  specifica  glandulae  parenchymatis  consistit,  cujus  exitus  non 
suppuratio,  sed  cancer  apertus  est,  et  hujus  mali  symptomata  leviora  non 
reddit,  sicut  mos  est  inflammationis  acutae,  sed  potius  ad  summum  tollit 
fastigium  et,  vim  suam  in  organismum  exserens,  mortem  provocat.  Haec 
inflammatio,  decursu  lentissimo  chronico,  ex  organismi  dispositione 
specifica  procreato,  excellens,  peculiarem  prae  se  fert  decursum  et  sympto¬ 
mata  specifica,  quae  minime  negari  possunt,  etsi  a  pluribus  repudiata 
sunt.  Cui  inflammationi  respondere  videntur  plura  phaenomena  e.  g.  dolores 
in  cancro  occulto  comparentes,  quibuscum  sensibilitas  tumoris  redit  et  ejus 
exitus  in  suppurationem.  Quamdiu  sine  ulla  partium  vicinarum  functione  laesa 
tumor  increscit,  tamdiu  nulla  excitatur  partium  reactio;  sin  vero  tumor  ob 
molem  molestus  evadat  et  illarum  functionem  laedat,  accedit  illarum  partium 
inflammatio,  transitum  in  carcinoma  accelerans.  Illa  glandulae  conglomeratae 
affectio  specifica,  inflammationi  asthenicae  simillima  ,  decursu  lentissimo 
chronico  insignis,  cum  damno  totius  organismi  sustentatur  et  usque  ad 
suppurationis  exitum,  glandulam  magis  magisque  exaggerat,  aut,  quod  rarius 
evenit,  imminuit.  Quae  exaggeratio,  lapidea  vel  potius  eburnea  duritie,  omni 
digiti  pressioni  resistente,  excellens,  in  vera  aggregatione  texturae  solidae 
hujus  ipsius  partis  consitit.  In  mamma  vere  cancancrosa  primum  cancri  exor¬ 
dium  nucleus  quasi  est,  qui  vegetationem ,  contra  normam  excitatam,  irritat, 
quibus  fiunt  exaggre! ationes,  quarum  quaevis  novus  nucleus  est,  tumoris  in- 
crescentiam  accelerans,  Cui  respondent  sectiones  anatomicae,  e  quibus 
apperet,  ut  nunquam  in  sacco  contineatur  tumor,  sed  plantarum  parasitarum 


i)  Callisen  Syst.  Ghirurg.  hod. 

in  modum  radices  in  partes  vicinas  agat  x)  alimentumque  sibi  ex  illis  capiens, 
ad  certam  quandam  increscat  magnitudinem,  pro  quoquo  individuo  variabi¬ 
lem,  et  sua  sponte  in  ulcus  transeat  perniciosissimum,  sin  etiam  omnes  causae 
occasionales  cautissime  prohibeantur.  Hocce  malum  causis  externis,  quoad 
decursum  acceleratur  quidem,  minime  vero  ex  iis  exoritur  sed  originem 
ducit  ex  certa  quadam  corporis  dispositione,  ut  plurimum  haereditaria ,  a 
Peyrillie,  diss.  de  cancro  pag.29.  vero  refutata.  Cujus  vero  sit  ingenii  affectio 
illa  peculiaris  dijudicare  nequimus,  optime  congrua  mihi  videtur  peculiaris 
nervorum  affectio  morbosa,  omnia  illa  adducens  phaenomena,  quibus  maxime 
vexantur  aegrotae.  Quare  ulcera,  nullam  carcinomatis  indolem  prae  se 
ferentia,  prope  ad  cancrum  occultum  et  etiam  ad  carcinoma  exoriri  et  sanari 
possunt.  Quae  fieri  non  posset,  si  in  humorum  acrimonia  consistat  morbi 
ingenium  e.  g.  rheumatica,  venerea,  arthritica,  scrophulosa,  atrabilari. 

De  vera  cancri  sede  plures  inter  se  dissentiunt  scriptores.  Walther 1  2) 
enim  dicit,  cancrum  verum  etiam  in  glandula  lymphatica  primitive  apparere. 
L.  M.  Velpeau3)  cancri  sedem  in  tela  illa  fibroso  -  cellulosa ,  singulos  lobu¬ 
los,  mammam  constituentes,  sejungente,  consistere  putat.  Benj.  Bell  4) 
hisce  utitur  verbis  :  Der  gewbhnliche  Sitz  der  Krebsiibel  ist  dieDriise,  welche 
nie  einen  guten  Eiter  geben,  auch  bei  einfachen  Krankheiten  nicht,  daher 
es  nicht  unwahrscheinlich  ist,  dass  durch  einen  gewissen  besondern  Reiz  eine 
solche  Disposition  hervorgebracht  wird,  vermbge  der  die  krebsartige Materie 
sich  darin  erzeugt.  Cancer  glandulam  semper  conglomeratam  occupat,  quae 
v.  Svvieten  jam  jam  monuit,  in  qua  vero  glandulae  parte  primam  habeat 
originem  non  satis  constat.  Construitur  enim  glandula  conglomerata  ex 
arteriis,  venis,  vasis  lymphaticis  et  nervis,  quae  accuratissime  inter  se 
obliquata  et  conjuncta  sunt.  .Nervi,  omnium  partium  functiones  deter¬ 
minantes,  veresimiiiime  hoc  malo  occupantur5).  Quae  probari  videntur 
menstruorum  fluxu  irregulari  foeminarum  cancro  mammarum  laborantium. 

1)  Gendron  Reclierches  sur  ls  canccr.  —  Hildanus  observat.  84-  cent.  III. 

2)  Journal  der  Cbirurgie  und  Augenlieilkunde  Bd.  V.  S.  202. 

3)  Abhandl.  der  cbirurg.  Anatomie  aus  dem  Franz.  fibersetzt,  Liefenmg  III.  S.  51  3. 

4)  Lehrbegriff  der  Wundarzeneikunde  aus  dem  Engl.  ubersetzt,  Theil  V.  Absclmit  8* 

5)  Sammlung  auserles,  Abhandl.  fur  pract.  Aerzte ,  Bd  XVIII.  S.  1  70.  —  Bd.X.  S.  167. 

Quae  quidem  phaenomena  ex  consensu  mammarum  cum  utero  explicari 
possunt,  at  causa  hujus  consensus  in  nervis  ipsis  tantum  consistere  potest, 
illam  sententiam  quoque  illustrant  observationes  multifariae,  quibus  appa¬ 
ret,  ut  melancholicae  temperiei  homines  frequenter  et  maxime  pertinaciter 
hoc  malo  laborent.  Quaeritur  vero  ,  utrum  melancholia  et  hysteria  sint 
fautores,  an  potius  ex  hoc  universa  nervorum  affectione  peculiari  sint 
procreatae. 

Qua  ratione  vero  cancri  et  fungi  medullaris  ingenium  differt,  dijudicare 
non  audeo,  quum  amborum  ingenium  in  certa  quadam  nervorum  conditione 
consistit.  Fungus  medullaris  aperte  nervos  occupat  et  nervorum  affectionem 
indicat,  exiliis  enim  prodit  et  increscit;  cancer  affectionem  indicare  videtur 
totius  nervorum  systematis,  vim  suam  praecipue  in  hac  vel  illa  glandula 
conglomerata  manifestantem. 

Morbo  praegresso  prius  tardiusve  haec  ad  cancrum  dispositio  apertius 
patet  et  in  veram  dyscrasiam  transit.  Quae  satis  agnoscitur  ex  totius  corporis 
macie,  quae  eo  magis  adspicitur,  quo  citius  increverit  cancer  occultus  ;  et  ex 
faciei  colore  helvolo  (ex  flavo  rubescente).  Aegrotae  valde  sensibiles  et  irri¬ 
tabiles,  moerori  tristitiaeque  addictae,  aetate  magis  provectiores,  senes 
quasi  adspiciuntur.  Summa  debilitas,  pessima  nutritio  se  manifestant,  orga¬ 
nismus  exsiccatus  oculis  nostris  subjicitur.  Uno  verbo  vitae  miserrimae  simu- 
lacrum  praebent  hoc  malo  laborantes.  Cfr.  Morgagnius  de  sede  morb. 

Praeterea  plures  adfuerunt,  qui  ex  ichoris  secreti  analysi  chemica  morbi 
ingenium  pervestigare  studuerunt  *).  Experimentorum  vero  finis  tantam 
praebuit  diversitatem  ,  ut  ne  minimam  quidem  ingenii  cognitionem  per  illa 
acquiramus.  iNeque  miror;  ichoris  enim  indoles  mutabilis  est,  variisque  ludit 
formis,  prout  diversa  sunt,  corporis  vitaeque  conditio,  morbi  decursus  cele¬ 
rior  vel  lentior  atque  longa  morborum  chronicorum  series,  quae,  pro  diversa 
partium  affectarum  ipsiusque  laesionis  habitu,  variam  inducunt  ichoris  in¬ 
dolem.  Ex  analysi  chemica  modo  apparet  acidam  a)  modo  alkalinam *  3) 

i)  Journal  de  Physique ,  Bd.  XXXIT.  April  1788*  S.  3ir. 

3)  Guy,  an  Essay  on  ilie  scirrhous  lumours. —  Wbisling  altere  und  neuere  Curmetlicden 
des  offenon  Rrebses,  S.  27. 

sG  Gaubii  institut.  patholo^iae  Sect.  510.  - —  Samml.  von  Abhandi.  fur  pr.  Aerate 

j  Ed.XV.  S.344. 

ichoris naturam.  LeFebure  x)observavit, ut ichor cancri  aperti  syrupo  violaceo 
colorem  rubrum  intulisset  et  cum  acido  commixtus  efferbuisset.  Crawford 
dixit, ichorem  ex  carcinomate  secretum  continere  gas  hepaticum,  quod  etiam 
observavit  in  materiis  putrescentibus 1  2).  J.  A.  Weber  3)  ichoris  foetorem 
comparat  cum  foetore  carnis  in  muria  salina  vel  aceto  computrescentis.  Ichor 
ex  carcinomate  secretus,  conditione  acerrima,  omnes  partes  vicinas  terribilem 
in  modum  arrodit  et  destruit,  neque  ossibus  neque  tendinibus,  neque  vasis 
sanguiferis  parcit.  Et  non  solum  in  aliam  ejusdem  hominis  partem  sranslatus 
similes  efficit  exulcerationes,  sed  etiam  in  aliud  individuum  ceteroquin  sanum 
easdem  procreat4).  Haec  vero  contagiosa  indoles  non  in  omni  carcino¬ 
matis  destructi  gradu  animadvertitur,  sed  stabiliri  potest:  quo  acrior  livi¬ 
dior  ichor  secretus,  eo  contagiosior  est ;  quo  major  et  quo  glandulosior  pars 
affecta,  quo  pejor  corporis  conditio,  eo  celerius  et  certius  summam  attingit 
contagii  indolem  5).  Hae  vero  ab  aliis  omnino  reprobantur,  circinoma  uteri 
exempli  instar  afferentibus,  ubi,  sin  etiam  ichor  copiosissime  secernatur, 
nunquam  contagiosa  ejus  conditio  observata  sit;  foeminae  enim,  hoc  malo 
laborantes,  frequentius  cum  marito  coeunt,  quum  majore  urgeantur 
coitus  cupiditate  6). 

Aetiologia, 

A  primis  inde  temporibus  observatus  est  cancer,  neque  solum  in  populis 
eruditioribus,  sed  etiam  in  omnibus  totius  orbis  terrarum  populis  et  ubique 
easdem  prabuit  sanandi  difficultates.  Quod  satis  indicant  scripta  Graecorum, 
Arabum,  Aegyptiacorum,  Romanorum  et  recentioris  aetatis  medicorum. 
Saepius  tamen  observatur  in  populis  eruditioribus,  sub  Zonis  frigidis  et  tem-, 
peratis  habitantibus,  rarius  in  populis  feris  sub  Zonis  calidis.  Quibus  vero 

1)  Bewiihrtes  Mitte! ,  den  offenen  unci  vcrborg  Krebs  zu  heilen,  ubersetzt  von  Junker,  S,  7. 

2)  Philosophica!  Iransactions  Bd  LXXX.  *79®*  Theil  2.  Abbandl»  22, 

3)  de  causis  et  signis  morborum  II.  pag.  76. 

4)  HildanusCent.il.  obs.  78.  —  Tulpius  Lib.  IV*  obs.  8-  —  N.  RustHelkoIog.  I  §.28-- 

l\owley’s  Abhandlung  uber  die  gefabrl.  Zufalle  der  Briiste  bei  Kindbetterinnen  S.  65.  — 

>,  Marris  Diss.  med.  chir,  pag.  168*  ~~  Peyrilhe  L)iss  de  cancro  pag.  3®* 

$)  Salzburger  mediciniscbe  Z.eitung  1809.  Bd  I.  S.  109. 

6)  Journal  der  Geburtsbiilfe  etc.  von  Elias  v.  Siebold,  Bd  III.  St.  I.  S.  57. 

eveniat  hocce  discrimen ,  minime  pater.  Schouten  x)  hujus  discriminis  cau¬ 
sam  in  liberiore  coitus  exercitatione  positam  esse  putat  et  argumenti  instar 
memorat,  ut  animalia  nunquam  hoc  malo  vexentur. 

Causa  morbi  praedisponens  in  certa  quadam  corporis  conditione  con¬ 
sistit,  quare  cancer  est  affectio  sui  generis,  quae  varia  obtinet  cognomina, 
prout  diversae  sunt  partes  affectae,  in  quas  vim  suam  praecipue  collocavit 
dispositio  haec.  E.g.  cancer  mammae,  uteri  etc.  Si  morbus  summum  attingat 
fastigium,  totius  organismi  dyscrasia  cancrosa  ex  ichore  resorpto  efficitur. 

Dispositione  ad  cancrum  praesente,  acceleratur  et  valde  depravatur 
morbi  decursus  prava  corporis  diaeta,  e.  g.  commoratione  multorum  ho- 
hinum  in  unoeodemque  domicilio,  ubi  aer  circumdans  humidus  et  exitia¬ 
bilis  est  ex  neglecta  aeris  admissione;  corporis  agitationis  penuria;  pra¬ 
vorum  alimentorum  minus  nutrientium  largo  usu;  ex  jejuniis  solemnibus 
atqua  vita  coelibi.  Scriptorum  sententia,  ut  hisce  causis  obnoxiis  pro¬ 
creari  possint  cancri,  quum  in  coenubiis  saepissime  observentur,  falsa 
videtur.  Nunquam  enim  dispositionem  ad  cancrum  procreant,  sed  ex¬ 
colunt  tantum,  et  optime  assumere  possumus,  ut  plures  hic  conveniant 
foeminae,  dispositione  illa  implicatae.  Causas  occasionales  autores  divi- 
derunt  in  externas  et  internas,  atque  quidem  sequenti  ratione.  Causae 
occasionales  externae  sunt  omnes  injuriae  allatae  externae,  quibus  refe¬ 
runtur  ictus,  pressiones  lentae  diurnae,  percussiones,  contusiones,  reme¬ 
diorum  resolventium  et  emollientium  continuata  applicatio  et  aliae.  Prae¬ 
terea  tumor  ipse  proxima  est  caus£  cancri  increscentis;  ad  certam  enim 
incretus  magnitudinem,  mole  et  magnitudine  sua  partes  vicinas  irritat  ita, 
Ut  earum  inflammatio  accedat  et  magna  exoriatur  cancri  depravatio.  Ad 
causas  occasionales  internas  referri  possunt:  moeror,  tristitia,  aliaque 
pathemata  deprimentia,  metastases  variae,  quibus  adnumerantur  retentes 
et  suppressae  excretiones,  ad  normam  quasi  pertinentes  v.  g.  mensium  et 
haemorrhoidum  fluxus  etc. 

Sola  vero  causa  occasionalis  in  decrebilitatis  vitae  periodo  consistit. 
Anni  enim  hominis  climacterici,  magni  sane  et  maxime  sunt  momenti  in 
morborum  proprietatibus  et  depravationibus.  Saepissime  inter  nonum  et 


i)  Verliaal  over  de  tegennatudyke  Gezwellem  II.  pag.  659. 

undecimum  lustrum,  maximam  inducens  totius  organismi  commutationem, 
hujus  mali  depravationes  observantur.  Quibus  apparet,  ut  causae  illae 
occasionales ,  quas  supra  commemoravi,  in  prioribus  vitae  annis  mammam 
quoque  infestantes,  tantam  non  habeant  vim,  ut  morbum  deteriorent, 
nisi  in  liac  vitae  periodo  partem  cancro  affectam  affligant.  Quare  haud 
inepte  videtur,  hanc  vitae  periodum  ad  causas  occasionales  referre  et 
morbum  dicere  hujus  aetatis  proprium.  Et  Hippocrates  jamjam  observavit, 
ut  magnam  exoriatur  cancri  depravationem  ad  quinquagesimum  circiter 
aetatis  annum.  Qua  vero  ratione  haec  vitae  periodus  tantam  exerceat  in 
cancrum  vim  minime  patet.  Sunt,  qui  hujus  phaenomeni  causam  in  sanguinis 
ad  partem  affectam  congestionem,  ex  suppressione  menstruorum  procrea¬ 
tam,  ponant,  et  argumenti  instar  memorent,  ut  hujus  excretionis  suppres¬ 
sionem  antecedat  aucta  sanguinis  densitas,  quae  testatur  crusta  inflam¬ 
matoria,  quam  sanguis  e  talibus  aegrotis  venaesectione  extractus  oculis 
digitisque  subdit.  Quare  hujus  sententiae  medici  hirudinum  applicationes 
et  frequentiorem  venaesectionem  suadent.  Illi  vero  theoriae  non  solum  refu¬ 
tant  curationis  eventus,  sed  etiam  observationes  illae,  de  cancris,  virorum 
mammas  occupantibus,  factae.  In  viris  menstruorum  fluxus  omnino  abest 
et  haemorrhoides  minime  suppressae  saepius  observatae  sunt,  et  tamen 
plura  monstrarunt  exempla  magnum  cancri  incrementum  in  hac  vitae 
aetate1}.  Quare  melior  videtur  illorum  sententia,  qui  ex  totius  organismi 
commutatione,  huic  vitae  periodo  propria,  hae  phaenomena  exoriri  et 
morbi  deprayatinonem  in  hac  ipsa  aetatis  proprietate  consistere  putant.2). 

■  f  '  "  ' 

Dis  s  e  otio  ana  l  o  mic  a. 

Ex  delineationibus  quibusdem  de  magnitudine  et  mole  mammarum 
cancro  affectarum  satis  apparet,  ut  saepe  saepius  alia  morbosa  mammae 
affectio  cancer  vocata  est  3).  Cancer  magnam  quidemadipisciturmagnitudinem 

1)  Le  Dran;  Memoires  de  1'Academie  roy.  de  Chirurg.  T.III.  p.  19.  —  Pet.Frank  Epii.  VI. 
pag.  193,  — »  Peyrilhe  Diss.  de  cancro.  —  Heisleri  Chirurg. 

2)  Sammlung  von  Abhandlungen  fur  pract.  Aerzte  Ed.  XI.  S.  5  13. 

5)  \  oigtels  Iiandbuch  der  pathologischen  Anatomie  Bd  I,  S.  572. 

et  molem,  nunquam  vero  tantam  ac  Fungus  medullaris,  cujus  cum  cancro 
commutatio,  pessima  sane  erit  aegrotantibus  salus,  cjuum  contrariam 
poscant  medelam.  Magnitudinis  eximiae  exemplum  Bierchen x)  enume¬ 
ravit,  illi  a  Sandifort*)  delineato  simillime.  Hic  mammam  conscripsit 
cancrosam,  omnem  ventrem  pulvini  instar  contegentem;  ex  symptomatum 
vero  descriptione  atque  decursu  apparet  fnngosa  hujus  mali  indoles,  quae 
cancrosa  minime  vocari  potest. 

Reil  plures  accuratissime  descripsit  dissectiones  anatomicas  mammarum 
cancro  laborantium,  quae  omnes,  sicut  ceterae  ab  aliis  institutae  dissectiones 
diversissimas  ostenderunt  formationes,  inter  se  convenientes,  ut  cultro 
anatomico  praeberent  glandulam  omnino  implicatam  et  infarctam  et 
tumorem  compactum  durum,  plusminus  cartilaginum  duritie  praeditum, 
omni  compressioni  resistentem,  massaeque  homogenae  adaequantem i) *  3), 
P eyrilhe  his  utitur  verbis  4):  Solidae  cancrorum  moles  hic  secanti  scalpello 
velut  semicoctum  cerebrum  cesserunt,  ibi  cartilagineam  duritiem  opposue¬ 
runt.  Color  substantiarum ,  tumorem  constituentium ,  non  unus  erat ;  albus, 
cineritius,  citrinus,  violaceus,  ater  etc.  hinc  inde  visus  est.  Oculis  per¬ 
lustratae  hae  moles,  si  quasdam  vasorum  lascinias  exceperis,  vix  organicae 
visae  sunt.  Illarum  fragmenta,  paucis  exceptis,  odorem  hepatis  sulphuris 
emiserunt  intra  aquam  bullientem  immersa,  quamvis  id  citius,  illud  tardius. 

Memoratu  digna  videntur,  quae  Schaw  5}  memoravit.  Observavit  enim, 
ut  magna  mamma,  ceteroquin  sana  dissecta  et  in  spiritus  vini  per  aliquod 
tempus  conservata,  similem  praebeat  speciem,  ac  mamma  vere  scirrhosa. 
In  mammis  cancro  destructis  et  commutatis  nulla  paene  invenitur  prioris 
structurae  forma.  Substantia  cancrosa,  in  tenues  tabulas  dissecta  semipellu- 
cida  adspiciiur  et  ex  duabus  partibus  constructa  videtur,  quarum  altera  dura 
librosaque,  altera  mollior  est. 


i)  vom  Krebse  ctc.  S.  2 5. 

a)  Mus.  anatom.  Vol.  I.  Sect  V.  pa g.  232. 

3)  Per.  Camper,  demonstrat,  anatomico  pathologicae  Lib.  I.  §,  \i.  —  Stoli  rat,  med. 
Lib.  II.  part.  II.  p.  2ig.  — -  Mohrenheim,  Wiener  Beitriige  Bd  I.  S.  312, 

4)  Diss.  de  cancro  p.  24. 

3)  Anleitung  zur  Anatomie.  S.  290. 

Tela  enim  illa  fibroso-cellulosa,  singulos  mammae  lobulos  sejungens  in 
cancro  indurescit,  cartilagineam,  osseamqtie  occupat  duritiem,  cuti  caete- 
riscjue  partibus  vicinis  inhaerescit  et  cancri  aemulatur  radices,  quibus  cancer 
provectior  immobilis  evadit.  Pars  haec  durior,  colore  ex  fusco  candicante, 
albumini  indurato  haud  dissimilis,  striatim  omnem  penetrat  massam  et  irre- 
gulariter  in  latera  divergit,  quibus  construuntur  cava,  partem  alteram  mol¬ 
liorem  continentia.  Haec  mollior  tumoris  pars,  variis  ludit  coloribus,  modo 
ex  fusco  candicat,  modo  livida,  modo  viridis,  rubella  et  cinerea  est.  Saepius 
haec  massa  mollior,  saepius  illa  compactior  praevalet ;  maxime  compacta  et 
dura  observatur  in  medio  tumore,  tanquam  nucleus  ei  insidens ,  ex  quo  striae 
illae  fibrosae  divergunt.  Hic  nucleus  prima  esse  videtur  cancri  origo:  cui 
vero  insideat  glandulae  parti  ex  mamma  omnino  destructa  minime  agnosci 
potest,  et  ejus  incrementum  ex  commutatione  partis  affectae  et  partium  vici-, 
narum  exoritur,  quare  minime  stabiliri  possunt  partium  integrarum  et  mor¬ 
bose  affectarum  fines.  Praeterea  quoque  hydatydes,  tumores  cystici  in 
cancrorum  tumoribus  ipsis  et  in  partibus  vicinis  reperiuntur,  cfr.  v.  Froriep‘$ 
chirurgische  Kupfertafeln.  In  cancri  occulti  stadio  provectiore  saepius  circa 
tumoris  centrum  cava,  foetido  pure  atque  acerrimo  ichore  impleta,  reperiri 
notaverunt  Deidier,  de  Tumeurs  pag,  103.  —  Harris  diss.  X.  pag.  168.  -*• 
Sammlung  auserlesener  Abhandlungen  fur  practische  Aetzte  BdXI.  S.  513.  — 
Ex  hac  dissectionum  summa  satis  apparet,  ut  nunquam  in  sacco  contineatur 
cancer,  sed  in  modum  pseudoproductionum  increscat. 

Sectiones  cadaverum  foeminarum,  cancro  mammarum  exstinctarum, 
demonstrarunt  omnes  glandulas  lymphaticas  tumidas  et  praecipue  illas, 
arteriae  mammariae  proximas,  quas  Peter  Camper  T)  observavit  ipsi  magni¬ 
tudini  ovi  columbini  adaequantes. 

»  -  \  •  •  •  • 

Dlyisio  cancri* 

Alibert  (Nosologie  naturelle)  sex  cancri  species  enumerat  1)  Cancrum 
fungoidem,  qui  vulgo  dicitur  cancer;  2)  Cancrum  terebrantem,  vulgo  cancer 
cutaneus;  3)  Cancrum  eburneum;  4)  C.  globulosum,  tumores  plus  minus 


i)  Sammlung  fur  pr.  Aerzte  XI.  327. 

rotundos,  glabros,  colore  atro  et  violaceo;  5) Cancrum  anthracinum,  cujus 
prima  origo  ex  macula  nigra  ducitur,  ex  qua  morbo  praegresso  proveniunt 
excrescendae ,  mororum  formae  aemulantes;  6)  Cancrum  malaeneum, 
originem  ex  variae  magnitudinis  tuberibus  ducentem.  Bierchen  1.  c.  tres 
statuit  cancri  species  1)  cancrum  genuinum,  qui  cancer  rite  vocatur  et 
omnia  prae  se  fert  cancri  symptomata.  Tumor  hic  ex  glandulae  augmento 
exsurgit ,  quibus  differt  a  cancro  scrophuloso,  e  glandulis  pluribus  adunatis 
conflato,  2)  cancrum  fungosum,  qui  mammas  pingues,  laxas  occupare  solet, 
exordium  simile  ac  cancer  sumit,  longe  vero  citius  increscit  et  cute  rupta 
magnam  fundit  aquam  saniosam,  copia  longe  majorom,  quam  in  genuino; 
3)  cancrum  scrophulosum ,  qui  affinitatem  cum  cancro  venereo  habere  videtur. 

Quoad  proguosin  duae  pruecipue  distinguuntur  cancri  species.  Prima, 
ubi  tumor  magis  magisque  increscit ;  secunda,  ubi  imminuitur  tumor  morbo 
ingrediente.  Quorum  haec  pej’orem  et  illa  meliorem  sinit  prognosin.  Prae¬ 
terea  dividitur  quisque  cancer  in  cancrum  cutaneum ,  qui  cuti  proximus  est 
et  cujus  ulcus  magis  in  latitudinem,  quam  altitudinem  serpit;  et  in  cancrum 
profundiorem,  qui  glandulas  mammae  conglomeratas  profundiores  magis 
affectat.  Porro  distingiuntur  cancer  primitivus  seu  genuinus  et  cancer  secun¬ 
darius  s.  symptomaticus.  In  hoc  tumores  cancrosi  jam  antea  abfuerunt  aut 
adhuc  adsunt,  in  illo  nulla  prius  observata  est  corporis  affectio  cancrosa. 

Antiquioris  aetatis  medici  cancrum  diviserunt  in  cancrum  occultum  et 
apertum  et  scirrhum;  illam  vocarunt  mobosam  glandulae  affectionem,  ex  qua 
cancer  exoriri  posset,  quare  scirrhum,  tanquam  morbum  sui  generis  tracta¬ 
runt.  Callisen  r)  cancrum  dividit  in  duo  stadia,  in  scirrhum  et  in  carcinoma. 
Scirrhum  distinxit  in  idiopathicum,  a  causa  interna  plusminus  abscondita 
exortum,  et  in  symptomaticum,  injuriae  cujusdam  externae  vel  morbi  prae¬ 
gressi  sequelam.  Et  carcinoma  ab  eo  distinguitur  2)  in  occultum,  quod  cute 
integra  suis  continetur  involucris,  et  in  apertum  s.  ulcerosum,  deteriore  tan¬ 
tum  modificatione  ab  altero  diversum.  Peyrilhe  cancrum  divisit  in  quatuor 
stadia:  Primum  stadium  dicit  scirrhum  non  exquisitum  ,  ubi  tumor  cuti  con- 


i)  System,  ctnrurg.  hodiern.  Bd  II.  1 95. 

3)  ibid.  §.  202. 

5)  Diss,  de  cancro  p.  6. 


18 


color,  durus,  renitens,  magno  exiguo  aut  nullo  dolore  stipatus,  prima  exhibet 
cancri  rudimenta;  2)  scirrhum  exquisitum.  Vel  crescit,  vel  in  eodem  statu 
quiescit  hic  morbus;  si  augescat  primum  adhuc  percurrit  stadium,  si  sensu 
amisso  doloreque  fugato  placide  lateat,  secundum  intrat  stadium;  3)  scir- 
rhum  malignum,  qui  ab  aliis  cancer  occultus  dicitur;  4)  cancrum  apertum. 

Aptissima  et  maxime  conveniens  videtur  in  tria  stadia  divisio,  quae  cancri 
diagnosin  non  solum  reddit  faciliorem,  sed  etiam  multo  accuratius  eam  firmat  ; 
tunc  etiam  cancri  medelam  reddit  simpliciorem  et  remedia  unicuique  stadio 
accommodata  legitime  adhibendi  nobis  praebet  facultatem.  Praeterea  com¬ 
moda  videtur  cancri  divisio  in  cancrum  occultum  et  apertum ;  scirrhus  enim 
haud  immerito  dicitur  cancer  occultus,  qui  scirrhi  provectioris  symptomata 
tantum  praebet.  Sunt  enim  scirrhus  et  cancer  ingenio  haud  differentes,  sed 
indicunt  tantum  varios  morbi  praegressi  gradus.  Cancrum  ergo  in  tria 
stadia  dividimus,  in  scirrhum  ;  in  cancrum  occultum  et  in  cancrum  apertum 
s>  carcinoma.' 

Cancri  decursus. 

Cancri  cutanei  decursus  fere  hic  est.  Tumores  duri,  rotundi,  oblongi, 
complanati ;  saepius  quoque  cutis  maculae  majores  vel  minores,  colore  livido, 
atro,  violaceo,  adveniente  pruritus  lancinationis  sensu  in  ulcus  transeunt, 
magis  latitudinem  quam  altitudinem  spectans.  Praeterea  ex  verrucis  et  aliis 
exoritur  cutis  excrescendis  et  modo  celerius,  modo  tardius  in  carcinoma  abit. 
Cancri,  magis  profundiores  mammae  glandulas  conglomeratas  affectantis, 
decursus  multo  lentius  observatur  at  etiam  eo  certius  et  pertinacius  summum 
attingit  perniciei  fastigium.  Hujus  cancri  symptomata,  in  triis  stadiis 
delineare  studebo. 

Stadium  cancri  primum.  Scirrhus. 

Hujus  stadii  symptomata  difficillime  tantum  delineanda  sunt;  nam  neque 
de  prima  origine,  neque  de  termino  ad  cancrum  occultum  certos  stibilire pos¬ 
sumus  fines.  Quisque  tumor  vere  scirrhosus  doloribus  et  sensibilitate  carens 
pedententim  increscit  et  hac  de  causa  haud  prius  observatur,  quam  si  injuria 
aliqua  externa  partem,  scirrho  affectam,  infestet,  aut  si  dolores; prurientes 

lancinantes  in  mamma  affecta  sentiantur.  Et  nunc  quidem  aegrotae  ex  prima 
observatione  primam  ducunt  originem.  Quod  satis  falsum  apparet;  nam  sin 
quoque  tumor  durus  in  mamma  haud  prius  observatus  sit,  tamen  antea  ad¬ 
fuisse,  minime  vero  subito  exortus  esse  potest*  Quare  scirrhi  prima  origo 
semper  intricata  permanebit,  praecipue  quum  perpaucae  foeminae  tantam 
Sibi  intendant  attentionem,  ut  minimam  quamque  mammae  mutationem 
animadvertant  et  observent. 

Symptomata  fere  hae  sunt:  Tumor  lentissimus  chronicus,  cui  nulla 
antecessit  glandulae  inflammatio,  nunquam  ad  magnam  increscens  molem, 
solitarius,  circumscriptus,  mobilis  neque  caeteris  partibus  adhaerescens, 
quae  patent,  si  reductis  aegrotae  acromiis  hinc  illinc  facillime  moveri  possit. 
Praeterea  cuti  concolor  adspicitur,  omnibus  a  primo  inde  initio  doloribus 
caret;  tangendo  insensibijis  est  et  duritie  peculiari,  digitorum  pressioni 
omnino  resistente,  praeditus.  Mammae  papillam  retractam,  et  cutem, 
scirrhum  contegentem,  plus  minus  rugosam  adspicimus.  INunquam  aeta¬ 
tem  puerilem,  rarius  juvenilem,  saepissime  aetatem  decrebilitatis  occupat, 
et  cessantibus  menstruis  in  cancrum  transit  occultum.  Praestantissimum 
scirrhi  symptoma  est  illa  durities,  quam  Pet.  Frank  dicit  lapideam,  melius 
vero  eburneam  dicimus,  ob  similiorem  eburnei  duritiem.  Quare  nemo 
unquam  in  dignoscendo  errabit,  cui  Semel  tantum  contrectandi  occasio 
oblata  fuit.  Praeterea  quoque  necesse  est,  ut  nulla  solertissimo  examine 
indagari  possit  causa  occasionalis ,  ut  tumor  omni  sensu  careat  in  tangendo. 

Hocce  stadium  saepissimam  praebet  errandi  occasionem;  facillime 
enim  glandulam  induratam  pro  scirrho  et  vice  versa  habemus.  Quibus 
consistit  longa  erratorum  series  de  symptomatibus  et  de  remediis  appli¬ 
candis,  eorumque  usu  salubri  vel  nocivo.  Scirrhus  vero  et  glandula  indu¬ 
rata  optime  inter  se  differunt  morbi  decursu.  Omnis  enim  induratio  est 
prioris  inflammationis  residuum;  quod  nunquam  in  scirrho,  qui  optime 
differt  tumore  ilio  lentissimo  chronico,  omnibus  a  primo  inde  initio  dolo¬ 
ribus  carente. 

Stadium  cancri  secundum.  Cancer  occultus. 

Scirrhi  cognomen  apud  autores  aliquando  retinetur,  licet  lancinantes 
adsint  tumoris  dolores,  quod  falsum  sane  apparet  et  a  v.  Swieten  verbis 
castigatum  est  r). 

Symptomata  hujus  stadii  praestantissima ,  quae,  quo  magis  increscat 
tumor,  eo  evidentiora  apparent,  sunt.  Tumor  altius  sub  cute  latenti  obhaeret, 
celerius  increscit,  formam  induit  irregularem,  minime  circumscriptam,  du¬ 
ritiem  occupat  majorem  et  partibus  vicinis  inhaerescit.  Mammae  papilla 
retracta  et  cutis  rugosa  adspicitur.  Si  cum  cute  tantum  coalescat  tumor, 
simul  cum  illa  moveri  potest,  sin  vero  reductis  acromiis  immobilis  evadat 
et  pronis  acromiis  moveri  possit,  metum  habe  cum  musculo  pectorali 
cohaesionis;  sin  neque  in  hac,  neque  in  illa  corporis  situatione  moveri 
possit  tumor,  non  solum  musculo  pectorali,  sed  etiam  musculis  inter¬ 
costalibus  et  costis  adhaeret.  Tumoris  formam  sentimus  granosam,  angu¬ 
losam,  verrucosam,  tuberosam,  cum  fibrillis  albicantibus  hinc  illinc  sese 
expandentibus,  et  quod  summi  est  momenti,  tumoris  sensilitas  adest. 
Tumor  non  solum  magnitudine  et  mole  molestus  evadit  sed  pruritus  et  lanci- 
nationis  fugacis  sensu,  qui  non  uno  urget  tenore,  sed  statutis  quasi  in¬ 
tervallis,  potissimum  sub  vespera  recrudescit;  in  initio  hujus  stadii  saepius, 
postea  rarius  et  in  finem  nunquam  deserit  aegrotam  et  in  ferri  candefacti 
s.  prunae  ibi  versantis  sensum  transit.  Qui,  quo  saevior  et  continuus, 
adest,  eo  pejorem  inducit  nativi  tegumentorum  coloris  degenerationem 
successivam,  in  colorem  rubellum,  rubrum,  caeruleum  lividum  et  atrum; 
venae  vicinae  exspansae  et  varicosae  adspiciuntur.  Tumor  cum  partibus 
vicinis  ita  coalescijt,  ut  nulli  stabiliri  possunt  cancri  lines  et  mammae  volumen 
imminuatur,  quo  magis  tumor  increscat.  JNunquam  a  notabili  febre  comi¬ 
tatur  hic  morbus,  licet  symptomata  atrocissima  et  maxime  horribilia  adsint. 
Idulia  tumoris  fluctuatio  sentitur,  quamvis  in  finem  hujus  stadii  plura  con¬ 
struantur  tumoris  cava',  ichore,  qualitate  magis,  quam  quantitate  insigni, 
impleta.  A  pluribus  auctoribus  memorata  est  haec  fluctuatio,  tamquam 

symptoma  ;  nusquam  vero  in  cancro  occulto  invenitur,  quum  mammae 
massa  sit  dura  atque  compacta;  quum  cava  parva  tantum  adsint  neque 
tumoris  occupent  superficiem. 

* 

Qui  fluctuationem  tumoris  contendunt  certe  fungum  haematodem  pro 
ccncro  occulto  habuerunt,  praecipue  quum,  ut  ipsi  referunt,  magna  sem- 
per,  cute  rupta,  effluxerit  ichoris  copia  et  excrescentiae  fungosae  celerius 
increscentes  proruperint. 

Quod  attinet  ad  dolorum  lancinatium  sedem,  plures  inter  se  discre¬ 
pant  scriptores.  Morgagnius,  de  sede  morborum  disserens,  putat:  dolores 
in  cancro  comparentes  non  in  ipso  tumore,  sed  in  partibus  vicinis  sedem 
habere.  Per.  Frank  in  media  mamma  observavit  dolores.  Pet.  Camper 
putat  praecipuam  dolorum  sedem  in  istis  glandulis  lymphaticis,  arteriae 
mammariae  proximis.  Hae  glandulae,  ex  ejus  sententia,  prius  morbose 
afficiuntur,  quam  glandulae  axillares,  quum  illae  ipsius  glandulae  mam¬ 
malis  accipiant  vasa  lymphatica,  hae  vero  vasa  partium  mammae  super¬ 
ficialium  lymphatica  x).  JNotatu  tamen  dignum  videtur,  ut  non  omnis 
dolor  pungens  in  mamma  tumore  occupata  comparens,  indicet  primum 
cancri  occulti  exordium.  Saepius  enim  in  cordis  morbis  sentiuntur  dolo¬ 
res  pungentes  in  regione  arteriae  mammariae,  intus  prodeuntis,  qui  vero 
nullam  indicant  tnmoris  depravationem  cancrosam. 

Stadium  cancri  tertium.  Cancer  apertus  s.  Carcinoma. 

In  carcinomate  omnia  paene  reperiuntur  uniuscujusvis  ulceris  signa 
pathologica,  quare  multi  negarunt  signa  carcinomatis  specifica.  Quod  in 
eo  consistit,  ut  omne  carcinoma  variet  pro  diversitate  corporis  vitaeque 
conditionis,  morbi  decursus  celerioris  vel  lentioris,  et  longae  morborum 
chronicorum  seriei;  praeterea  in  hoc  carcinomate  saepius  symptomata 
oculis  nostris  subducuntur,  quae  in  illo  minime  reperiuntur.  Qui  illi 

I  ,  i  t  ^ 

assentiunt  sententiae  carcinoma  definiunt  :  ulcus  ex  glandula  indurata  exor- 

tum,  cujus  margines  durae,  inaequales,  modo  inversae  modo  reversae, 
summos  inducunt  dolores;  cujus  supeiikies  inaequalis  eximias  praebet 
protuberantias  et  similes  sinus;  ichor  secretus  tenuis  est,  nigricolor,  foeti¬ 
dissimum  spargit  foetorem,  partes  Ticinas  sauciat  et  corrodit;  ulcus  sae¬ 
pius  copiosum  fundit  sanguinem  et  summos  efficit  dolores  ardentes,  mole¬ 
stissima  totius  morbi  symptomata.  Si  omnia  illa  symptomata  aut  singula 
observantur,  necesse  est,  ut  diagnosin  occuratiorem  stabiliamus  ex  sede 
atque  historia  morbi.  Quod  vero  attinet  ad  hanc  sententiam,  negari 
quidem  non  potest,  ne  in  aliis  ulceribus  nonnulla  carcinomatis  sympto¬ 
mata  reperiantur;  at  immerito  certe  omnino  repudiantur  carcinomatis 
signa  sp  ecifica. Cancer  enim  est  morbus  sui  generis,  quare  quoque  symp¬ 
tomata  specifica  prae  se  ferat,  necesse  videtur.  Reprobat  quidem  Hichter1) 
cancrum  morbum  esse  sui  generis  et  carcinoma  iliud  dicit  ulcus,  quod 
atrocitatis  gradu  caeteris  praecellit.  Cui  vero  refutant  et  indolem  speci¬ 
ficam  satis  demonstrant  sequentia:  1)  cancer  est  morbus  haereditarius; 
2)  cancer  redit,  sin  etiam  optime  et  tempestive  exstirpatus  fuerit;  3)  nulla 
remediorum  applicatio  interna  salubris ;  4)  ichor  secretus  in  alias  partes 
translatus  ubique  carcinomata  procreat. 

Prae  ceteris  symptomatibus  praevalet  prima  morbi  origo  et  ejus 
decursus,  reliqua  enim  symptomata  plus  minus  variant  pro  diversitate 
morbi  provectioris,  individui  affecti  et  complicationum.  Symptomata 
constantissima  fere  hae  sunt.  Si  cancer  occultus  transit  in  apertum,  omnia 
illius  symptomata  atrociora  evadunt.  Dolores  lancinantes,  qui  prius  at- 
mosphereae  mutationi  obsequebantur,  continui  sentiuntur  et  praecipue  illo 
loco,  ubi  arteria  mammaria  musculos  intercostales  permeat.  Effluxus 
saniosus  sanguinolentus  e  papilla  saepe  observatur.  Cutis  livida ,  atra 
singulis  locis,  ubi  tumoris  cava,  ichore  impleta  proximiora  sunt,  desqua¬ 
matur  et  sanies  ichorosa,  foetidissimum  spargens  foetorem,  transsudat, 
partes  vicinas  humectans,  corrodens  et  omnia  symptomata  atrociora  red¬ 
dens.  Quibus  brevi  tempore  magnum  inducitur  ulcus,  deterrimam,  sibi  soli 
similem,  speciem  et  horrendam  symptomatum  syndromem  praebens.  Mun- 

quam  a  notabili  febre  comitatur  haec  eruptio,  dum  e  contrario  alia  ulcera 
dolentia  in  universum  febrem  consensualem  inducant.  Ulceris  provectioris 
labia,  modo  fungosa,  modo  durissima,  maxime  dolorosa,  colore  ex  cinereo 
in  viridem  et  atrum  variantia,  inaequalia,  jugo  montium  haud  dissimilia, 
subfossa  ,  inversa,  eversa  atque  reversa  adspiciuntur.  Fundus  ejus 
inaequalis  est  et  variis  excrescentiis  vestitus,  quae,  in  tangendo  minus 
sensiles,  quam  labia,  facillime  et  etiam  sua  sponte  copiosam  efficiunt 
haemorrhagiam,  difficillime  statu  et  aegrotum  relinquentem  multo  debilio¬ 
rem.  Excrescentiae  brevi  increscunt,  nunc  molles  spongiosae  sunt,  nunc 
cartialginum  duritiem  et  formam  uvis  et  brassicae  floribus  similem  aemu¬ 
lantur.  His  conjuncti  sunt  dolores  lancinantes  prurientes,  summo  urentes, 
vix  tolerabiles,  ulceris  fundum  praecipue  occupantes,  qui  omnem  somnum 
auferunt,  digestionem  maxime  turbant  et  vim  vitalem  consumunt.  Ulceris 
ambitus  scirrhosus,  ruber,  caeruleus,  lividus,  nigricans  et  ater,  oedema- 
tosus  atque  emphysematosus  est.  Venae  vicinae  varicosae  et  atrae  sunt, 
neque  solum  magnitudine,  sed  etiam  multitudine  praecellunt.  Inde  a 
primo  ulceris  initio  exit  sanies  pestilentissima,  copia  et  odore  abomina¬ 
bilis,  quae  tenuis,  nigricans,  fulva,  viridis,  livida  et  atra,  partes  vicinas 
in  altitudinem  et  latitudinem  atrocissime  arrodit,  neque  ossibus,  neque 
tendinibus,  neque  vasis  sanguiferis  parcit  et  linteam  vi  indelibili  tingit. 
Ichor  foetorem  cadaverosum  specificum,  carnis  in  muria  salina  vel  aceto 
computrescentis  aemulum,  spargit;  insignior  foetor  cadaversus,  ulceris 
putrefactionem,  sin  minor  adsit,  acrem  corrosivitatem  indicat,  quae  cuncta 
saeviora  reddit  et  putrefactione  remediis  externis  inhibita  effrenior  fit  et 
vice  versa  r).  Omnes  glandulae  lymphaticae  ex  viru  resorpto  et  irritatione 
consensuali  intumescunt  et  summos  inducunt  dolores;  ossa  fragilia  faci- 
untur  et  mox  febris  lenta  enascitur,  hecticam  gradu  vincens,  et  continue 
urgens  aegrotantes. 

Morbo  provectiore  magis  tnagisque  augetur  dyscrasia  illa  cancrosa, 
quae  mortem  provocat,  nisi  largae  haemorrhagiae  ex  vasibus  sanguiferis, 
sanie  cancrosa  erosis,  trucidavissent  aegrotam.  In  finem  morbi  summa 

totius  corporis  macies  adest,  cutis  nitens  helvola,  cinerea,  corrugata; 
aegrotae  facies  plusminus  hippocratica  adspiciturj  quae  horribilior  reddi* 
tur  crebris  blepharophthalmiis ,  pessimo  dyscrasiae  cancrosae  symptomate. 
Ex  partium  internarum  functione  laesa  exoriuntur  tussis  sicca,  maxime 
vexans  aegrotas,  digestio  perturbata,  quae  apparet  ex  inappetentia  ciborum 
et  etiam  ex  appetitu  perverso.  Praeterea  vexantur  aegrotae  summis  coli¬ 
cae  doloribus,  tenesmo,  urinam  rubram  olidissimam  emittunt,  quae  refri¬ 
gerata,  deposito  sedimento  rubro,  albescit.  Alvi  excretiones  foetidissimae 
sunt.  Moriuntur  hoc  morbo  laborantes  tabe  cancrosa,  lipothymiis,  con¬ 
vulsionibus,  agrypniis,  ex  immanitate  dolorum,  haemorrhagiis  ex  carcino¬ 
mate  profusis,  summa  debilitate,  diarrhoeis  et  sudoribus  colliquativis  et 
febre  lenta  summa. 

Accuratior  cancri  occulti  diagnosis. 

Magni  est  momenti  in  diagnoscendo  cancros  mammarum  occultos  ab> 
aliis  tumoribus  mammam  occupantibus,  qui  saepius  lancinantem  praebent 
sensum,  ut  in  cancro  occulto  dolor  ille  prius  sentiatur,  quam  glandulae 
axillares  tumidae  observentur,  in  aliis  vero  tumoribus  simul  cum  dolore 
•'  comparente  glandulae  axillares  intumescant.  Praeterea  ex  tumoris  origine 
atque  decursu  satis  patebit  cancri  occulti  praesentia.  Praestantissimae 
quibus  confunditur  cancer  affectiones,  sunt  tumores  lymphatici,  nodus 
lacteus,  induratio  scrophulosa ,  tumores  saccati  et  fungus  medullaris. 

1)  Tumor  lymphaticus  duritiem  prae  se  fert  elasticam  et  fluctuantem, 
ex  laesione  externa  exoritur,  in  tangendo  sensilis  est,  et  in  ulcus  abit 
fistulosum,  lympham  puriforrnem  odore  carentem  secernens.  INeque 
mammae  tegumenta  rugosa,  neque  papilla  retracta  adspiciuntur. 

2)  Modus  lacteus  similem  praebet  cancri  occulti  duritiem,  quae  vero 
minime  eburnea  dici  potest,  quum  lac  contineat  tumor Semper  post 
partum  exoritur  ex  denegata  vel  suppressa  lactatione  et  saepius  sua  sponte 
evanescit  sub  lactatione,  graviditate  nova  et  menstruis  debitis.  Quae 

quidem  non  observantur  in  illis  ex  laetis  in  telam  cellulosam  effusione 
exortis  ).  Omnes  semper  mobiles,  nunquam  tela  cellulosa  indurata  cir¬ 
cumdati  sunt1 2);  medium  obtinent  prope  ad  papillam  locum,  neque  cutis 
rugosa,  neque  papilla  retracta  adspicitur,  neque  dolores  prurientes,  lan¬ 
cinantes  sentiuntur,  et,  tumore  rupto,  pus  genuinum  cum  levamine  effunditur. 

3)  Induratio  scrophulosa  duritiem  magis  elasticam  praebet  et  mobilis 
permanet.  Tumor  scrophulosus  semper  conflatus  est  ex  pluribus  glandulis 
adunatis,  a  febre  quadam  comitatur,  si  in  abscessum  abeat;  nunquam 
tantos  efficit  dolores  lancinantes.  Glandula  conglobata  tantum  occupatur 
atque  quidem  ejus  parenchyma,  quod  valde  intumescit  et  increscit,  minime 
vero  functionem  abolet,  nec  non  cum  damno  partis  affectae  ingravescit. 
Praeterea  diathesin  scrophulosam  ex  totius  corporis  habitu  agnoscimus. 

4)  Tumores  saccati  formam  rotundam,  duritiem  molliorem  elasticam 
praebent  et  fluctuatio  in  iis  sentitur,  quae  eo  distinctior,  quo  tenuior  et 
eo  incertior,  quo  crassior  est  saccus.  Hydaticum  tumorem,  qui  cancrum 
teferebat,  in  mamma  observavit  de  Haen  3)  Gh.  Bell.4).  Hujusmodi  tu¬ 
mores  semper  increscunt  et  mobiles  sunt,  rarissime  tantum  in  ulcus  abeunt, 
et  eorum  durities  variis  locis  variat,  hic  mollior,  illic  durior,  nunquam 
Vero  lapidea  est. 

5)  Fungi  medullaris  tumor  facile  comprimendus  est,  elasticus,  fluctuans, 
dolores  multo  mitiores  sentiuntur,  tegumento  rupto  effunditur  magna 
humoris  sanguinolenti  copia  et  mox  excrescendae  fungosae  adspiciuntur, 
quae  volumen  ingens  assequuntur.  Morbi  decursus  et  reactio  in  organis¬ 
mum  multo  sunt  rapidiora,  praeterea  infantilem  et  juvenilem  aetatem 

magis  occupat 5). 

Ad  tumores,  mammam  quoque  alfectantes  huc  quoque  pertinent  illi, 
ex  induratione  benigna  exorti,  qui  maxime  observantur  inde  a  pubertate 


1)  Sauvages  Nosologie  method.  Tom.  III.  pert.  I.  p.  194.^ 

2)  Benedict’s  Bemerkungen  uber  die  Krankbeiten  der  Brust-  und  Achseldrusen  §.  132.  — 
Sammlung  auserlesener  Abhandl,  Bd  XVIII.  S.  258* 

3)  rat.  med.  Tom.  VII.  p.  128. 

4)  Medico  -  chirurgical  Transactions  Vol.  XII.  p.  i.  Tab.  II  et  III, 

3)  Neue  Sammlung  auserlesener  Abhandiungen  etc.  Bd  L  S,  700. 

ad  annum  tricesimum,  quorum  dissectio  anatomica  multos  ostendit  lobulos, 
tela  cellulosa  inter  se  conjunctos,  qui  dissecti  speciem  praebent  mammae 
vitulinae  dissectae1).  Praeterea  illi,  qui  concretiones  cartilagineas,  lapi¬ 
deas  continent 2)  atque  illi  ex  causa  venerea  exorti3). 

Carcinoma  ab  aliis  ulceribus  maxime  degeneratis  et  neglectis  optime 
distinguitur  decursu  morbi.  Nusquam  summi  illi  sentiuntur  dolores  pru¬ 
rientes,  lancinantes,  uti  in  carcinomate.  Omne  ulcus  cum  levamine  s}m)p- 
tomatum  exoritur,  in  carcinomate  vero  atrociora  evadunt  symptomata. 
Praeterea  nullum  ulcus  ichorem  secernit,  foetorem  istum  specificum  spar¬ 
gentem,  qui  omnes  partes  vicinas  terribilem  in  modum  corrodit  et  destruit# 

Prognosis  cancri. 

Cancer  in  istorum  morborum  numerum  rite  refertur,  qui  mirandum 
in  modum  omnibus  remediis  adhibitis  obsistunt.  Quibus  apparet,  ut 
hujus  morbi  prognosin  dubiam  et  pessimam  tantum  stabilire  possimus, 
praecipue  quum  primarius  necessariusque  hujus  mali  effectus  sit  incapa- 
citas  partis  affectae  ad  debitam  suam  functionem;  qua  efficitur  partium 
vicinarum  et  postea  totius  organismi  laesio.  Aegrotae  non  solum  misere 
intereunt,  sed  etiam,  donec  mors  necet,  vivunt.  Pessiman  certe  prae¬ 
sagire  debemus  prognosin,  si  dispositio  corporis  cancrosa  pateat,  totius 
corporis  cutis  helvola  cinerea,  livescens  adspiciaiur,  cancer  versus  termi¬ 
num  menstruationis  insurgat  et  glandulae  axillares  quoque  affectae  adspi- 
ciantur  4)  et  omne  brachium  fateris  cancro  affecti  intumescat,  ex  glandu¬ 
larum  axillarum  affectione  cancrosa.  Porro,  si  varia  jam  adsint  virus  in 

reliquum  corpus  repti  symptomata  e.  g.  carcinomata  aut  scirrhi  in  aliis 

corporis  partibus;  tussis  sicca,  pulmonum  affectionem  indicans;  crebrae 
blepharophthalmiae  et  rheumatismus  pertinax.  Cancer  mammae  in  morbis 

1)  A.  Cooper  Lectures  on  Surgery  Vol.  II.  p.  214» 

2)  Voigtel's  patliologische  Anatomie  Bd  I.  S.  176. 

5)  Richters  Anfangsgrilnde  der  W.  A.  Bd  IV.  S.  4*8*  —  Sammlung  auserlesener* 

AbhandJungen  etc.  Bd.  XVIII.  S.  2  55.  — -  Bierclien  vom  Krebse  etc. 

4)  Bierchen  vom  Krebse  etc.  —  Le  Dran  Memoir  de  1’Academie  royal  de  Ghirurg. 
Tom.  III.  5.  p.  37,  —  Cruiksbank  S,  126. 


perniciosissimis  et  maxime  dolentibus  et  etiam  in  difficillimis  sanatu  obti¬ 
net  locum;  ad  morbos  omnino  insanabiles  haud  referri  potest,  quum  plura 
exstent  exempla  illustrantia,  ut  interdum  sanatus  sit  cancer.  Utplurimum 
vero  omnia  remedia  palliativam  tantum  proferunt  curationem  et  prius  tar- 
diusve  aut  in  ipso  ubi  debellatus  fuit,  aut  in  alio  loco  denuo  progignitur 
cancer.  Major  nobis  affulget  sanationis  spes,  si  corporis  conditio  optima, 
aetas  minus  provectior  est  et  vitae  conditio  omnium  causarum  nocivarum 
abolitionem  sinit.  In  universum  cancer  idiopathicus  melior  est,  secundario 
et  scirrhus  melior,  quam  cancer  occultus  et  hic  melior,  quam  carcinomata. 
Cancer  per  annos  bene  multos  interdum  occultus  permanet,  interdum  vero 
cito  exulceratur.  Tolerabile  recte  dicitur  scirrfii  stadium,  saepius  enim  ad 
vitae  usque  finem  perdurat;  benignum  vero  atque  innocens  nunquam  dici 
potest,  quum  cancer  malum  sit  gliscens  et  facillime  in  carcinoma  abeat. 
Praeterea  solitarius  melior  est  multiplici,  vel  si  scirrhi  in  aliis  partibus 
simul  adsint.  Cancer  superficialis  melior  est  profundo,  sanationis  aptior 
et  minoribus  vexat  doloribus,  si  in  carcinoma  transeat.  Quo  major  vero, 
quo  diutius  duravit,  quo  magis  partibus  vicinis  adhaereat,  eo  magis  peri¬ 
culum.  Pessimum  est,  ubi  chordae  tensae  magis,  quam  tumori  adaequat; 
ubi  mammae  volumen  valde  imminutum,  ejus  integumenta  rugosa  et  papilla 
retracta  adspiciuntur  ;  ubi  in  cancro  occulto  enascuntur  dolores  prurien¬ 
tes,  pungentes,  lancinantes,  versus  sternum  vel  Scapulam  tendentes;  ubi 
venae  tumoris  vicinae  tumidae,  atrae  et  varicosae,  et  glandulae  axillares 
tumidae  sunt.  Quando  aegrotae,  cancro  mammarum  laborantes,  vehementi 
lumbagine  et  fluore  albo  vexantur,  metum  habe  carcinomatis  uteri. 

Carcinomatis  prognosis  pessima  est,  quum  nulla  nobis  adsint  remedia 
specifica,  et  morbi  ingenium  valde  sit  incognitum.  Carcinoma  in  latitudi¬ 
nem  partes  vicinas  arrodens  melius  est,  quam  quod  in  altitudinem  corro¬ 
dit.  Quo  majus  carcinoma;  quo  magis  fundus  ejus  sordidus,  iardaceus  et 
fungosus  est;  quo  foetidior  ichor  atque  quo  acrior  secernitur ;  quo  saepius 
copiosus  funditur  sanguis  ex  vasibus  arrosis;  quo  pejor  corporis  conditio; 
quo  magis  dyscrasia  cancrosa  manifesto  patet;  quo  complicatius  est  ulcus, 
praecipue  cum  lue  venerea ;  eo  pejorem  morbi  eventum  et  eo  certius 
mortem  appropinquantem  praenuntiare  debemus. 

Si  scirrhum  accuratius  distinxerimus,  necesse  est,  ut  omnes  causas 
nocivas  cautissima  manu  amoveamus,  neque  diurna  remediorum  externorum, 
sive  resolventium,  sive  emollientium  applicatione  vexemus  aegrotas,  quibus 
uti  Hippocrates  jamjam  monuit,  scirrhum  sedetiosum  reddituri  simus.  Reme¬ 
diorum  illorum  tot  a  scriptoribus  laudata  sunt,  ut  vix  nobismet  ipsis  conve¬ 
nire  possimus  de  remedio  primum  applicando  et  de  optimo  remedio.  Nam  si 
scriptorum  opera  pervolvamus,  apparet,  ut  ab  hoc  remedium  dicatur  optimum 
et  etiam  specificum,  quod  ab  alio  omnino  refutatur. 

Summa  observationem  de  remediis  externe  adhibitis  in  eo  con^ 
venit,  ut  scirrhi  veri  transitum  in  cancrum  occultum  accelerent  neque  mini¬ 
mam  perficiant  curam  radicalem,  sed  potius  morbum  reddant  atrociorem. 
Quae  ex  ipsis  scriptorem  sententiis  probantur,  commonentibus,  ut  a  remediis 
illis  abstineamus,  si  scirrhum  remediis  resolventibus,  per  aliquod  tempus 
applicatis,  dissolvere,  aut  emollientibus  ad  suppurationem  perducere  non 
possimus,  quia  tunc  transitus  in  cancrum  occultum  acceleretur  tantum. 
Quamobrem  multo  melius  erit,  si  omnia  remedia  externa  aboleamus  et 
mammam  affectam  obtegamus  vel  pellibus  mollibus  e.  g.  pelle  felina,  olerina, 
vel  lanae  carptae  stratibus  super  stratus,  quibus  optime  impedimus,  quo 
minus  injuriae  externae  infestent  partem.  Simul  necesse  est,  ut  corporis 
frabricam  sustentemus  bonam,  aut,  quantum  fieri  possit,  meliorem  reddamus 
hac  vel  illa  totius  organismi  alteratione  methodica.  Quoad  finem  diaeta  sit 
accommodata,  parca,  tenuis,  non  relaxans,  his  vel  illis  medicamentis  adjuta; 
prout  cutis  functio  laesa,  digestio  perturbata,  mensium  fluxus  irregularis  vel 
suppressus  sit  vel  aliae  urgeant  affectiones  morbosae. 

Stadii  secundi  curationis  causa  duae  nobis  obveniunt  indicationes,  prima 
cancri  curatio  radicalis,  secunda  pallia tiva.  Ex  cancri  vero  indole  apparet, 
ut  nulla  sit  cancri  occulti  sanatio  radicalis,  quare  depalliativa  hic  tantum 
agam  ,  cujus  praestantissimam  dico  omnium  injuriarum  abolitionem,  et  totius 
organismi  in  melius  commutationem.  Ad  paliiativam  curam  quoque  referri 
potest  tumoris  exstirpatio,  quae,  sin  etiam  cancri  denuo  erupti  decursum 
atrociorem  reddat,  tamen  per  longius  temporis  spatium,  magnam  affert 

dolorum  atque  symptomatum  levationem.  Quare  contendere  posse  mihi 
videor,  ut  optima  atque  unica  aegrotarum  salus  in  sola  exstirpatione  consistat, 
quae  quidem  radicalem  sanationem  rite  ut  polliceamur  non  sinit,  attamen 
optimum  praebet  levamen;  praecipue  si  corporis  vitaeque  conditio  bona  et 
tumoris  exstirpatio  quam  primum  suscepta  sit.  Fallax  recte  dicitur  haec 
operatio,  modo  enim  optimis  sub  auspiciis  suscepta  omni  prospero  eventu 
caruit;  modo  malis  sub  auspiciis  prosperum  animadvertimus  eventum.  Cujus 
causa  corporis  vitaeque  conditio  est,  quo  magis  enim  dispositioni  ad  can¬ 
crum  favet,  eo  prius,  et  quo  minns  eo  tardius,  vel  in  ipsa,  ubi  exstirpatus 
fuit ,  vel  in  alia  renascitur  cancer ;  semper  quidem  renascitur.  In  universum 
nunquam  tanti  erit  momenti  tumoris  non  cancrosi  negleta  exstirpatio,  quanti 
erit  cancri  occulti,  si  radicalem  efficere  velimus  sanationem;  sin  vero  leva¬ 
minis  causa  exstirpetur  cancer  occultus,  optimum  sane  dicitur  remedium. 

Si  exstirpationem  tumoris  aut  totius  mammae  amputationem  suscipiamus, 
necesse  est,  ut  maximam  intendamus  attentionem  in  partes  cancro  vicinas, 
ne  minimum  quidem  remaneat  residuum  morbosum,  quare  melius  est,  ut  ni¬ 
mium,  quam  ut  parum  abscindamus;  praeterea  ut  cuti  parcamus,  quantum 
fieri  possit,  quo  per  primam  intentionem  sanari  possit  vulnus.  Sin  tamen 
proveniant  e  vulnere  excrescendae,  aut  vulnus  non  sanetur,  indicata  est 
remediorum  causticorum  applicatio.  Quibus  famulantibus  ipsa  tumoris  ex¬ 
stirpatio  a  pluribuslaudata  est,  quae  vero  tantum  fieri  potest,  ubi  cancer  est 
cutaneus,  nec  non  profundiorem  occupat  mammae  glandulam.  Remedia  huc 
pjj^inentia  sunt:  Acidum  sulphuricum,  acidum  muriaticum,  acidum  pyro- 
lignosum,  cauterium  actuale  et  arsenicum.  Quae  omnia  non  solum  efficacis¬ 
sime,  sed  etiam  saepissime  applicari  debent,  ut  neque  minimum  quidem 
remaneat  residuum  morbi. 

In  carcinomate  arsenici  applicatio  externa  tantam  praebuit  utilitatem,  ut 
minus  abhorreamus  a  morbo;  forsan  ut  arsenico  simul  interne  adhibito  ra¬ 
dicalem  afferamus  sanationem,  quum  plura  exstent  exempla  ,  quae  salubrem 
ejus  applicationem  probant.  Experientia  docuit  arsenici  applicationem  opti¬ 
mum  esse  cancri  aperti  remedium,  quare  necesse  videtur,  ut  etiam  in  priori¬ 
bus  ejusdem  morbi  stadiis  afferat  utilitatem,  uti  mercurius  in  omnibus  luis 


so 

Venereae  stadiis  atque  speciebus  eandem  praebet  utilitatem  r).  Qua  vero 
ratione  optime  adhibeatur  arsenicum,  posteris  forsan  reservatum  est,  si  de- 
mum  plures  collectae  sint  observationes,  e  quibus  certae  stabiliri  possunt 
indicationes  et  applicandi  rationes.  Arsenicum  externe  applicatum  non  solum 
virus  cancrosum  ratione  chemica  solvit,  sed  etiam  pseudoproductiones  ejus 
corrodit  et  carcinoma  in  ulcus  commutat  simplex.  Quod  veteribus  jam  notum 
fuit;  et  praestantissima  ad  cancrum  sanandum  arcanorum  pars  fuisse  videtur 
arsenicum,  cujus  vero  optima  in  carcinomatibus  applicandi  ratio  diu  incognita 
fuit,  donecHellmund  optimum  applicationis  modum  edocuit,  quem  depromsit 
ex  illo  Bernardi  Gosmii,  qui  pulverem  huncce  sequenti  ratione  applicavit, 

Rec.  Cinnabaris  artefactae  unc.  j. 

Sanguinis  Draconis  unc.  /3. 

Arsenici  albi. 

Cineris  solearum  calceament  aa  dr.  jj\ 

M.  f.  Pulvis  subtilissimus. 

/ 

A  quo  sufficiens  quantitas,  cum  aqua  aut  melius  cum  saliva  aegrotae  ad 
pastae  consistendam  commixta ,  spathula  famulante  carcinomati ,  linteis  siccis 
bene  exsiccato,  ita  illinitur,  ut  margines  ejus  simul  obtegantur.  Sanguifluxus 
ex  carcinomate,  hac  applicatione  exoriens,  remedio  denuo  applicato  sistitur. 
Modo  vehementes  sentiuntur  dolores,  per  plures  horas  perseverantes;  carci¬ 
nomatis  ambitus  intumescit,  et  erysipelatose  inflammatur.  Quae  phaeno¬ 
mena  specierum  aromaticarum  et  lactis  tepidi  fomentationibus  mox  tollen¬ 
da  sunt.  Quo  saeviora  illa,  eo  meliorem  sanationis  eventum  exspectare 
licet.  Hoc  remedio  applicato  enascitur  eschara,  quae  diebus  octo  aut 
quatuordecim  aut  viginti  quatuor  praeteritis ,  sua  sponte  discedit  et  ulceris 
fundum  relinquit  bonum  ;  si  non,  remedium  denuo  applicandum  est, 
quae  toties  repetuntur,  quoties  ulcus  sordidum  adspicitnr.  Quo  tardius 
eschara  illa  sua  sponte  dejicitur,  eo  melius.  Ulcus  hac  ratione  purefactum 
unguento  digestivo  adligitur,  cui  admixta  sunt  tinctura  Myrrhae  aut  mixtio  ex 


j)  Le  Febure  bewahrtes  Mittel,  den  Krebs  zu  heilen,  aus  dem  Franzosischen  ubersetzt 
voa  Junker. 

argento  nitrJeo  solato  et  exLaudano  liquidoSydenhami ;  melius  adhuc  ulceris 
sanatio  periicitur  unguenti  sequentis  applicatione: 

Ilee.  Ungt  de  Styrace. 

Pulw  Carbon.  Tiliae  aa  drachm.  j. 

Camphorae. 

Myrrhae  aa  drachm.  j.  —  drachm.  jj. 

Ol.  Therebinthinae  q.  s.  ut  f.  Ungentum. 

Si  cicatricem  ulcus  non  ducat,  denuo  applicatur  remedium  illud  arsenicale, 
quia  virus  carcinomatosum  non  omnino  sit  exstinctum. 

Kust I),  illam  applicationis  rationem  probans,  remedium  Cosmii  descripsit 
Rec.  Cinnabaris  artefactae  drachm,  jj. 

Cineris  solearum  calceament.  gr.  vjjj. 

Sanguinis  Draconis  gr.  xjj. 

Arsenici  albi  scr.  jj. 

M.  f.  Pulv.  subtilissimus. 

Hellmund  aliam  pulveris  Comii  parationis  et  applicationis  methodum 
edocuit  2).  Recepit: 

Arsenici  albi  scr.  jj. 

Cineris  solearum  vetust.  gr.  xjj. 

.  Sanguinis  Draconis  gr.  xvj. 

Cinnabaris  factit.  praep.  drachm.  jj, 

M.  f.  Pulv.  subtil.  S.  Pulvis  Cosmii. 

Hujus  pulveris  drachmam  unam  et  unguenti  narcotico-balsamici  3)  un¬ 
ciam  unam  commiscuit  et  signavit  unguentum  arsenicale  et  hoc  unguento 
mollem  linteam  carptam  illinivit,  quam  carcinomati,  accuratissime  abster- 
gato  ita  imposuit,  ut  omnes  ulceris  striae  hoc  remedio  tangantur  et  ejus 
labia  etiam  obducantur,  quae,  cum  yalde  promineant  prius  inunguntur 


1)  Helkologia  II.  S.  io8. 

2)  HellmuncTs  Methode,  das  Cosmisclie  Mxttcl  anzuwenden.  Aus  den  Acten  zusammsn» 
gesetzt  von  Dr.  Bretscher.  Rust  Magazin  Bd  XIX.  Heft  I.  S.  55. 

3)  Bals.  peruv.  nigri.  Extr.  Conii  maculati  aa  unc.  /3.  Plumb.  acetici  pur.  crystall.  scr.  jv. 
Tincf.  Opii  croc.  scr.  jj.  Ungt.  cerei  unc.  jv.  M.  1.  a.  exactiss.  f.  Ungt,  S.  Unguentum 
narcotico-balsamicum. 

et  tunc  lintea  carpta  inuncta  obteguntur.  Haec  adligatio  semel  de  die 
renovatur  et  crustae  exortae  amoventur.  Brevi  post  hujus  unguenti  arse- 
nicalis  applicationem  aegrotae  sentiunt  dolorem  leniter  urentem ,  qui  ad 
summum  dolorem  modo  increscit.  Pro  gradu  dolorum  et  inflammationis 
advenientis  efficacius  redditur  unguentum  pulvere  Cosmii,  aut  mitius, 
unguento  narrotico-balsamico  admixto.  Die  tertio  vel  quarto  praeterito 
imminuuntur  dolores,  intumescentiae,  rubor,  et  carcinoma  increscit  eC 
deteriorem  induit  formam.  Die  quarto  vel  quinto  carcinomatis  fundus 
f  mgosus  lardaceusque  evadit  putridus  et  magnam  secernit  ichoris  copiam. 
Die  quinto  vel  sexto  adspicitur  fundus,  crusta  nigricante,  albescente,  molli 
et  humida  obtectus,  quae  amoveri  non  debet  et  cui  insuper  imponitur 
linteum  carptum  unguento  arsenicali  inunctum.  Prout  decursus  hic  lentior 
vel  celerior  adsit,  efficacius  vel  mitius  redditur  unguentum.  Carcinomate, 
hac  ratione  per  sex  vel  septem  dies,  adligato,  et  crusta  continua  et  con¬ 
tigua  exorta,  adligatur  ulcus  linteo  aut  linteo  carpto,  unguento  illo  nar- 
cotico-balsamico  inuncto.  Die  quartodecimo  aut  quindecimo  crusta  illa 
humida,  sua  sponte  dejicitur  et  totius  carcinomatis  fundus  bono  purO 
obtectus  est.  Quamdiu  bona  haec  conditio  permanet,  tamdiu  unguento 
balsamico  adligatur  ulcus.  Sin  vero  haec  vel  illa  arcinomatis  pars  sordidam 
induat  speciem,  adligatur  denuo  unguento  arsenicali,  usque  dum  crusta 
obtegat  carcinoma  et  vice  versa.  Quae  continuantur  ad  totius  ulceris 
sanationem,  in  universum  die  tricesimo  aut  quadragesimo  praeterito 
consequentem. 

i 

Certum  quoddam  diaetae  regimen,  durante  cura,  non  praescripsit 
auctor.  Si  dyscrasia  quaedam  scrophulosa,  herpetica  simul  adsit,  illa 
adordinantur  remedia,  unicuique  statui  accommodata.  In  aegrotis  ereticis 
inflammatio  et  febris  tantum  saepius  assequuntur  fastigium,  ut  singularem 
poscant  curam. 

Le  Febure,  Rust,  Selle  et  alii  valde  suadent  internam  arsenici  appli¬ 
cationem,  neque  solum  in  cancro  aperto,  sed  etiam  in  cancro  occulto, 
et  Le  Febure  sequentem  internae  applicationis  rationem  proposuit: 

Rec.  Arsenici  albi  gr.  i}. 

Sacch.  albi  dr. 

;  '  ‘  •  •  •;  i  .  '  '  . 

misc.  exactiss.  et  solve  in 
Aq.  destillatae  libr.  ij. 

Hujus  mixturae  cochlear  magnum  aegrotae  semel  de  die  hora  matu¬ 
tina  porrigitur,  cui  additur  eadem  lactis  copia  et  Syrupi  Diacodii  drachma 
semis.  Priusquam  hora  una  praeterita  sit,  minime  licet  aegrotae,  ut  cibum 
potumve  sibi  assumat.  Haec  dosis  eadem  permanet  per  octo  dies,  tunc 
hora  matutina  atque  vespertina  porrigitur  cochlear  magnum.  Quatuor- 
decim  diebus  praeterlapsis  ejusdem  mixturae  porriguntur  cochlearia  tria 
de  die,  atque  quidem  eadem  ratione,  quam  supra  commemoravi.  Do$is 
in  octo  dies  augetur  et  continuatur,  usque  dum  aegrotae  hoc  malo  sanatae 
sint.  Si  cochlearia  duo  ter  de  die  porreximus,  Arsenici  grana  tria  ad 
quinque  in  aquae  destillatae  libris  duabus  solvuntur.  Major  vero  arsenici 
dosis  interna  non  convenit.  Quovis  die  octavo  aut  duodecimo  porrigitur 
lene  laxans  e  Manna  vel  Rheo  vel  sale  amaro.  Pro  potione  praescripsit 
serum  lactis,  aut  decoctum  radicis  Altheae.  Alvi  obstructiones  clysmis 
tolluntur.  In  arsenici  applicatione  interna  strenue  evitentur  necesse  est 
ciborum  potuumque  spirituosorum  usus  atque  abusus.  Diaeta  sit  parca, 
tenuis,  minime  vero  relaxans;  optime  conveniunt  juscula,  e  carne  bovina, 
vitulina  aut  gallinacea  parata.  Pultem  Oryzae  cibosque  e  lacte  paratos, 
olera  non  inflantia,  parvam  carnis  coctae,  frixae  et  assae  copiam  sibi 
assumere  possunt  aegrotae.  Pomorum  maturorum  usus  non  contradicitur 
arsenico  applicato.  Curatione  finita  haud  incongruus  erit  frigidarum  aut 
calidarum  regni  fossilii  aquarum  usus. 

Cancrum  occultum  debellavit  Le  Febure  hac  arsenici  applicatione 
interna,  conjuncta  curri  applicatione  externa,  sequenti  modo: 

Rec.  Arsenici  albi  gr.  ij-viij 
solve  in 

Aqu  ae  libra  una 
S.  externe. 

—k 

Interna  arsenici  applicatio  saluberrima  erit,  ubi  omnis  organismus  ex 
yiru  cancroso  resorpto,  infectus  apparet;  ubi  dispositio  cancrosa  agno- 

scitur  et  dispositio  haereditaria  adest.  Forsan  ut  sola  Helmundi  appli¬ 
candi  ratione,  conjuncta  cum  applicatione  interna,  a  le  Febure  proposita, 
omnem  cancrum  radicitus  sanaturi  simus.  Experientia  duce  eo  mox  per¬ 
venimus,  ut  cancrum  arsenici  ope,  aeque  ac  luem  veneream  ope  mercurii 
sanemus,  praecipue  quum  aegrotae  hoc  malo  laborantes  multo  majorem 
sibi  assumere  possint  arsenici  copiam.  Ejus  usui  minime  contradicunt 
totius  corporis  macies,  debilitas  et  animi  demissio,  nec  non  febris  quae¬ 
dam  ex  viru  resorpto  exorta,  quae  optime  tollitur  tempestiva  arsenici 
applicatione.  Cancer  ex  certa  quadam  corporis  dispositione  exoritur, 
quare  solis  remediis  externis  minime  amoveri  potest  et  tantam  prae  se 
fert  horribilitatem,  ut  bona  pace  arsenicum  applicare  possimus. 

Est  ne  mercurius  incauta  manu  applicatus  venenum  atroissimum  et 
ejus  cum  grano  salis  applicatio  optimum  luis  venereae  remedium?  — 
Morbi  venerei  sicut  morbi  cancrosi,  ingenio  nobis  incogniti  sunt,  et 
tamen  experientia  duce  illuc  pervenimus,  ut  luem  veneream  sanare  pos¬ 
simus;  cur  non  eadem  ratione  cancrum  debellaturi  simus  Arsenico,  ejus- 
que  praeparatis.  —  Nescimus  quidem  adhuc  optimam  applicandi  rationem, 
at  experientia  duce  illuc  certe  pervenimus,  praecipue  cum  longa  jamjam 
observationum  series  illustret,  ut  omnium  ad  cancrum  remediorum  prae- 
stantissimum  sit  Arsenicum, 

theses. 


1)  Macrobiotice  est  ars  misere  virendi, 

2)  Dispositio  ad  morbos  morbus  ipse. 

3)  Febris  hectica  ex  puris  resorptione  non  oritur, 

4)  Hydroses  ex  arteriarum  morbo  gignuntur. 

5)  Remedia  utilissima  quoque  periculolissima  sunt. 

6)  Urethritidis  et  ulceris  venerei  non  idem  contagium, 

7)  Phthisis  pituitosa  in  exulceratam  transire  nequit. 

